Olivia Lewis rebħet il-Festival tal-Kanzunetta Maltija, li ilu ma jiġi organizzat għal ħdax -il sena. Fit-tieni il-kantant Mark Tonna u fit-tielet post Dario Bezzina u Grecia. F’dan il-festival ħadu sehem kantanti magħrufa li ilhom snin fix-xena lokali Maltija, kif ukoll kantanti ġodda. Is-serata ttellgħet fis-Sala tal-Mediterran għall-konferenzi. Il-festival ttella’ b’inizjattiva tas-Segretarjat Parlamentari għall-Kultura.